എന്റെ ജീവിതത്തിലെ ഏറ്റവും നല്ല നിമിഷങ്ങള്: ഗര്ഭകാലത്തെ ചിത്രങ്ങളുമായി ഭാമ ലോഹിതദാസ് സംവിധാനം ചെയ്ത നിവേദ്യം എന്ന ചിത്രത്തിലൂടെ മലയാളി പ്രേക്ഷകരുടെ പ്രിയങ്കരിയായി മാറിയ താരമാണ് ഭാമ. മലയാളത്തില് മാത്രമല്ല തെന്നിന്ത്യന് സിനിമയിലും നടിയ്ക്ക് കൈനിറയെ ആരാധകര് ഉണ്ട്. മലയാളത്തില് നിരവധി ചിത്രങ്ങള് ചെയ്തിട്ടുണ്ടെങ്കിലും വിവാഹ ശേഷം സിനിമയില് നിന്ന് വിട്ടു നില്ക്കുകയാണ് താരം. 2020 ജനുവരിയില് ആയിരുന്നു ഭാമയുടേയും അരുണിന്റേയും വിവാഹം. ഇവര്ക്ക് 2021 മാര്ച്ചില് ഒരു പെണ്കുഞ്ഞ് ജനിക്കുകയും ചെയ്തു. ഇതോടെ സോഷ്യല് മീഡിയയില് വീണ്ടും സജീവമായിരിക്കുകയാണ് ഭാമ. കുഞ്ഞു ജനിച്ച ശേഷമാണ് ഭാമ ഗര്ഭിണി ആയിരുന്നു എന്ന വിവരം തന്നെ ആരാധകര് അറിയുന്നത്. ഇപ്പോഴിതാ അന്ന് പുറത്തു വിടാതിരുന്ന ഗര്ഭകാല ചിത്രങ്ങള് ഇപ്പോള് പുറത്തു വിട്ടിരിക്കുകയാണ് നടി. ഭര്ത്താവ് അരുണിനെയും ചിത്രങ്ങളില് കാണാം. കഴിഞ്ഞ വര്ഷം ഓണക്കാലത്തെടുത്ത ചിത്രങ്ങളാണ്. എന്റെ ജീവിതത്തിലെ ഏറ്റവും നല്ല നിമിഷങ്ങള്. അന്ന് ആറ് മാസം ഗര്ഭിണിയായിരുന്നു.ഭാമ ചിത്രത്തോടൊപ്പം കുറിച്ചു. ദുബായില് ബിസിനസുകാരനായ അരുണ് വിവാഹത്തോടെ നാട്ടില് സെറ്റിലാവുകയായിരുന്നു. ഭാമയുടെ സഹോദരിയുടെ ഭര്ത്താവും അരുണും തമ്മിലുള്ള സൗഹൃദമായിരുന്നു വിവാഹം വരെ എത്തിയത്.